KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2014. szeptember 17-i ülésére)

TÁRGY:
A PETŐFI SZÜLŐHÁZ ÉS EMLÉKMÚZEUM ALAPÍTÓ OKIRATÁNAK  MÓDOSÍTÁSA
 Az államháztartásról szóló 2011. évi CXCV. törvény végrehajtásáról szóló 368/2011. (XII.31.) Korm. rendelet (továbbiakban: Ávr.) 5.§ (1) bekezdése szerint az alapító okiratnak az alábbi elsődleges tartalmi kellékekkel kell rendelkeznie:

„(1) Az alapító okirat tartalmazza a költségvetési szerv

a) nevét, székhelyét, esetleges telephelyeit,

b) az alapításáról rendelkező jogszabály teljes megjelölését, ha az alapításról jogszabály rendelkezett,

c) közfeladatát és szakmai alaptevékenységeit, továbbá ezek kormányzati funkció szerinti megjelölését, és főtevékenységének államháztartási szakágazati besorolását,

d) illetékességét, működési körét,

e) irányító szervének nevét, székhelyét,

f)
g) vezetőjének megbízási rendjét, és

h) a foglalkoztatottjaira vonatkozó foglalkoztatási jogviszonyok megjelölését.”
A Petőfi Szülőház és Emlékmúzeum 2012. április 25. napján hatályba lépett alapító okirata nem felelt az Ávr.-ben előírt tartalmi követelményeknek.

Az alapító okirat tartalmi elemei számozásra kerültek, valamint az alaptevékenységek besorolását eddig biztosító államháztartási szakfeladatok helyett alkalmazandó új, kormányzati funkció kódok bekerültek az okiratba.
Az alapító okiratot érintő jelentős tartalmi változás továbbá, hogy az államháztartásról szóló 2011. évi CXCV. törvény 2014. évtől hatályos módosításával megszűnt a költségvetési szervek gazdálkodási besorolása, emiatt az alapító okiratokban már nem szerepelhet ezzel összefüggő rendelkezés.

Az Ávr. 181. § rendelkezése szerint a költségvetési szerv gazdálkodási besorolására vonatkozó adatainak megszűnését az alapító okirat soron következő módosításakor az egységes szerkezetbe foglalt okiraton át kell vezetni.
A fentiek alapján javaslom, hogy a Képviselő-testület a Petőfi Szülőház és Emlékmúzeum alapító okiratának módosítását és az alapító okiratot módosító okiratát a határozat-tervezet 1-2. számú mellékletében foglaltak szerint fogadja el.

Kiskőrös, 2014. szeptember 9.  
                                                                                                           
Domonyi László sk.

HATÁROZAT-TERVEZET

A Képviselő-testület a Petőfi Szülőház és Emlékmúzeum alapító okiratát módosítja, és a módosításokkal egységes szerkezetbe foglalt szövegét, valamint az alapító okiratot módosító okiratot a határozat 1-2. számú mellékletében foglaltak szerint elfogadja. 

